Δήμος Θάσου
Ν.Π.Δ.Δ.  Δημαρωγός
Παιδικοί Σταθμοί Δήμου Θάσου
	
	           Οι υπηρεσίες των Παιδικών Σταθμών παρέχονται από το Ν.Π.Δ.Δ. «Δημαρωγός» του Δήμου Θάσου. (Παιδικοί Σταθμοί - Κ.Α.Π.Η. – Κοινωνική Πρόνοια – Β.Σ.Σ. – Φιλαρμονική).
       Τα Γραφεία του νομικού προσώπου βρίσκονται στη Θάσο (Κτίριο ΙΚΑ), είναι ανοικτά όλες τι εργάσιμες μέρες από 7.00πμ έως και 15.00μμ και το προσωπικό πρόθυμο να εξυπηρετήσει κάθε δημότη / ενδιαφερόμενο γονέα.
      Χρήσιμο είναι οι γονείς να επισκέπτονται την ιστοσελίδα του Δήμου Θάσου Thassos.gr  για να ενημερώνονται στο site ΝΠΔΔ, Δημαρωγός , για τις ανακοινώσεις μας, καθώς και να επικοινωνούν με το νομικό πρόσωπο υποβάλλοντας τις προτάσεις /παρατηρήσεις /επιθυμίες τους στο τηλ. 2593024020, στο e-mail : dimarogos.gr.
        
            Οι Παιδικοί Σταθμοί του Δήμου μας παρέχουν σύγχρονες και ποιοτικές υπηρεσίες με το δυνατότερο χαμηλό κόστος, ενώ σε πολλές περιπτώσεις δίνεται η δυνατότητα απαλλαγής των οικογενειών από την μηνιαία καταβολή οικονομικής εισφοράς σύμφωνα με κοινωνικά κριτήρια.
             Βασική μας αρχή είναι ν' αντιμετωπίζουμε κάθε παιδί σαν μοναδική προσωπικότητα, γι' αυτό παρέχουμε ένα φιλικό και ασφαλές περιβάλλον με εξειδικευμένο προσωπικό, που κύρια χαρακτηριστικά του είναι, η αγάπη, η γνώση και η εμπειρία. με εξειδικευμένο προσωπικό, που κύρια χαρακτηριστικά του είναι, η αγάπη, η γνώση, και η εμπειρία.

                          Οι Παιδικοί Σταθμοί έχουν στόχο  :
· Να παρέχουν ενιαία προσχολική αγωγή σύμφωνα με τα πλέον σύγχρονα επιστημονικά δεδομένα.
· Να βοηθούν τα παιδιά να αναπτυχθούν ολόπλευρα, σωματικά, νοητικά, συναισθηματικά και κοινωνικά.
· Να εξαλείφουν κατά το δυνατό τις διαφορές που τυχόν προκύπτουν από το πολιτιστικό, οικονομικό και μορφωτικό επίπεδο των γονέων τους.
· Να εξυπηρετούν τους γονείς και παράλληλα να τους ευαισθητοποιούν πάνω σε θέματα σύγχρονης παιδαγωγικής και ψυχολογίας.
· Να βοηθούν τα παιδιά προσχολικής ηλικίας στην ομαλή μετάβασή τους από το οικογενειακό στο σχολικό περιβάλλον.
· Να παρέχουν ημερήσια διατροφή και φροντίδα στα παιδιά που φιλοξενούν τηρώντας τους κανόνες υγιεινής και ασφάλειας.

Σήμερα στο Δήμο Θάσου  λειτουργούν τρεις (3) Παιδικοί Σταθμοί.
· Παιδικός Σταθμός Λιμένα         (2 τμήματα)
· Παιδικός Σταθμός Πρίνου         (1 τμήμα)
· Παιδικός  Σταθμός Λιμεναρίων (2 τμήματα)

       Στους Παιδικούς  Σταθμούς γίνονται δεκτά παιδιά από την ηλικία των 2,5 ετών έως την ηλικία εγγραφής τους στο Νηπιαγωγείο.  
       Κάθε τμήμα του Παιδικού Σταθμού εξυπηρετεί έως 25 παιδιά με μία (1) παιδαγωγό και μία (1) βοηθό και σε κάθε περίπτωση με το παιδαγωγικό προσωπικό που προβλέπεται κάθε φορά από τις ισχύουσες διατάξεις που ρυθμίζουν τα της αναλογίας παιδαγωγικού προσωπικού και παιδιών.

Οι Γονείς / Κηδεμόνες των νηπίων, εκτός προγράμματος ΕΣΠΑ, υποχρεούνται στην καταβολή  μηνιαίας εισφοράς. Το χρηματικό ποσό της εισφοράς ορίζεται κάθε χρόνο με απόφαση του Διοικητικού Συμβουλίου του νομικού προσώπου. Η εισφορά καταβάλλεται από την ημερομηνία λήψης της απόφασης του Δ.Σ. για την εγγραφή του νηπίου στον Παιδικό Σταθμό.

          Κατά την εγγραφή επιλέγονται τα παιδιά εργαζομένων γονέων και τα παιδιά οικονομικά αδυνάτων οικογενειών, προτιμώμενων εκείνων που έχουν ανάγκη φροντίδας από διάφορα κοινωνικά αίτια (όπως π.χ. παιδιά ορφανά από δύο ή ένα γονέα, παιδιά άγαμων μητέρων, διαζευγμένων ή σε διάσταση γονέων, πολυτέκνων οικογενειών κ.λ.π.). 
         Η όλη διαδικασία της επιλογής γίνεται μετά από μοριοδότηση των αιτήσεων που έχουν υποβληθεί.. Η μοριοδότηση των αιτήσεων γίνεται  από την Προϊσταμένη του Αυτοτελούς τμήματος Κοινωνικής Προστασίας, Αλληλεγγύης και Παιδείας σε συνεργασία με τις υπεύθυνες Παιδαγωγούς των Παιδικών Σταθμών σύμφωνα με την εγκεκριμένη από το Διοικητικό Συμβούλιο του Νομικού Προσώπου απόφαση μοριοδότησης.  Τα αποτελέσματα της μοριοδότησης υποβάλλονται στο Διοικητικό Συμβούλιο του νομικού προσώπου, το οποίο έχει την ευθύνη του ελέγχου και της τελικής έγκρισης του Πίνακα  Μοριοδότησης. Η εγγραφή / ένταξη των νηπίων στους Παιδικούς Σταθμούς του Δήμου Θάσου γίνεται αυστηρά με τη σειρά του πίνακα μοριοδότησης.
 
Λειτουργία Παιδικών Σταθμών
           Η λειτουργία των Παιδικών – Βρεφονηπιακών Σταθμών αρχίζει την 1η Σεπτεμβρίου και λήγει την 31η Ιουλίου του επόμενου έτους, επί πέντε (5) ημέρες, δηλαδή από Δευτέρα έως Παρασκευή.
        Οι Σταθμοί δεν λειτουργούν από 24 Δεκεμβρίου μέχρι και 6 Ιανουαρίου καθώς και από τη Μεγάλη Πέμπτη μέχρι και την Κυριακή του Θωμά.
        Οι Σταθμοί επίσης διακόπτουν τη λειτουργία τους κατά τις επίσημες αργίες των Δημοτικών Υπηρεσιών καθώς και του Πολιούχου του Δήμου ή Κοινότητας που λειτουργεί ο Σταθμός ή του εορτασμού Εθνικού Τοπικού γεγονότος.
        Η λειτουργία των Σταθμών αρχίζει από την 7:00 π.μ. ώρα και λήγει την 15:00 μ.μ. ώρα.
       Από την 1η Αυγούστου μέχρι την 31η Αυγούστου οι Σταθμοί δεν λειτουργούν. Κατά το διάστημα αυτό γίνονται επισκευές και συντηρήσεις των κτιρίων των Σταθμών.

Προσέλευση  και  Αναχώρηση νηπίων 
       Η προσέλευση των παιδιών αρχίζει στις 7:00 π.μ.  και λήγει στις  08.30 π.μ. αυστηρά.     
       Η αποχώρηση αρχίζει μετά το μεσημεριανό γεύμα και ολοκληρώνεται στις 14:45 μ.μ.
      Τα νήπια θα προσέρχονται και θα αποχωρούν με ευθύνη του Γονέα / Κηδεμόνα Στην εξαιρετική περίπτωση που η αποχώρηση του νηπίου θα γίνει με παράδοση του σε  άλλο άτομο, εκτός του γονέα / κηδεμόνα, αυτή θα γίνεται μετά από τηλεφωνική επικοινωνία του γονέα με την υπεύθυνη Παιδαγωγό. 
Για να είναι η  προσαρμογή των νέο-εγγεγραμμένων παιδιών στους Παιδικούς σταθμούς ομαλή και σύμφωνη με τις αρχές της σύγχρονης Παιδαγωγικής Επιστήμης, αυτή γίνεται σταδιακά.

Ενδεικτικό πλάνο ημερήσιου προγράμματος
7.00- 08.30    :  Προσέλευση. Ελεύθερο παιχνίδι στις γωνιές.
08.30 -09.30  :  Τακτοποίηση παιχνιδιών. Πλύσιμο -τουαλέτα. Πρωινό.
09.30 -12.00 :   χωρισμός ομάδων. Παιδαγωγικές δραστηριότητες.
12.00 -13.00   :  πλύσιμο/ Γεύμα
13.00- 14.00  :   Διάφορες οργανωμένες ή ελεύθερες δραστηριότητες. 
14.00 -14.45  :  Αναχώρηση παιδιών 
Διατροφή
     Το διαιτολόγιο των παιδιών καθορίζεται σύμφωνα με τις σύγχρονες παιδιατρικές απόψεις για την υγιεινή και πλήρη διατροφή των παιδιών. Το νομικό πρόσωπο συνεργάζεται με τοπικούς προμηθευτές, τους οποίους ελέγχει τακτικά για την ποιότητα των πρώτων υλών που προμηθεύουν τους Σταθμούς. Οι μάγειροι ελέγχονται και ενημερώνονται από την Τεχνικό Ασφαλείας  για την υγιεινή προετοιμασία και παρασκευή του φαγητού.
     Το πρόγραμμα εβδομαδιαίας διατροφής αναρτάται σε εμφανές σημείο του Σταθμού και ενημερώνονται σχετικά οι γονείς. Ιδιαίτερη μέριμνα λαμβάνεται για τη χορήγηση στα παιδιά νωπών φρούτων και λαχανικών, νωπού κρέατος, γαλακτοκομικών προϊόντων κ.λ.π. σε επαρκείς για τις ανάγκες τους ποσότητες , όπως επίσης και η μη χορήγηση ειδών διατροφής που περιέχουν συντηρητικές χρωστικές, τεχνητά γλυκαντικές κ.λ.π. ουσίες
Ασθένειες
         Αν κατά τη διάρκεια λειτουργίας των Σταθμών αρρωστήσει αιφνίδια κάποιο παιδί και παρίσταται ο παιδίατρος επιλαμβάνεται του περιστατικού. Αν δεν παρίσταται γιατρός, ειδοποιούνται τηλεφωνικά οι γονείς από τον προϊστάμενο ή τις Παιδαγωγούς για να το παραλάβουν.
        Σε περίπτωση απουσίας 5 ημερών και άνω λόγω ασθενείας του νηπίου ή λόγω λοιμώδους νοσήματος οι γονείς υποχρεούνται να ειδοποιήσουν αμέσως τον Σταθμό. Η επιστροφή του παιδιού πρέπει να συνοδεύεται από γνωμάτευση του θεράποντος γιατρού στην οποία θα βεβαιώνεται η αποκατάσταση της υγείας του και θα βεβαιώνεται η νόσος από την οποία έπασχε το παιδί.
     Αν κατά τη διάρκεια της λειτουργίας των Σταθμών συμβεί ατύχημα παρέχονται στο παιδί οι πρώτες βοήθειες και ειδοποιούνται οι γονείς. Αν δεν είναι εφικτή η άμεση τηλεφωνική επικοινωνία το παιδί μεταφέρεται στο Κ.Υ.Πρίνου, συνοδευόμενο από Παιδαγωγό – ποτέ όμως δεν γίνεται μεταφορά με ιδιωτικό αυτοκίνητο του προσωπικού. Ασφαλώς, αν παρίσταται παιδίατρος, επιλαμβάνεται του περιστατικού.
      Θεραπευτικές αγωγές δεν χορηγούνται από το προσωπικό των Παιδικών Σταθμών.
      Σε περίπτωση εμφάνισης Φθειρών (ψείρες), ειδοποιείται από τον γονέα ο Παιδικός Σταθμός  και το παιδί παραμένει για ένα τριήμερο στο σπίτι προκειμένου να αποφθειριασθεί εντελώς.

Διακοπή Φιλοξενίας
        Η διακοπή της φιλοξενίας των παιδιών από τους Παιδικούς – Βρεφονηπιακούς Σταθμούς του Ν.Π.Δ.Δ. ενεργείται πάντοτε με απόφαση του Διοικητικού Συμβουλίου του νομικού προσώπου και εφόσον συντρέχουν οι πιο κάτω περιπτώσεις:

α)  Όταν το ζητήσουν με αίτησή τους οι γονείς ή οι κηδεμόνες των παιδιών.
β)  Όταν εμφανιστούν σοβαρά προβλήματα στη συμπεριφορά ή την υγεία των παιδιών που δεν μπορούν να αντιμετωπισθούν από το Σταθμό, μετά από προηγούμενη επικοινωνία με τους γονείς και ειδικό γιατρό.
γ)  Γονείς που οφείλουν την μηνιαία  εισφορά δύο τουλάχιστο μηνών, το Διοικητικό Συμβούλιο του νομικού προσώπου έχει δικαίωμα να διαγράψει τα νήπια και να διαθέσει τις κενές θέσεις στα επόμενα νήπια σύμφωνα με τη σειρά του πίνακα μοριοδότησης..
δ)  Όταν κατ΄ εξακολούθηση και παρά τις σχετικές έγγραφες ειδοποιήσεις στους γονείς, αυτοί δεν συμμορφώνονται με το πρόγραμμα και τους όρους λειτουργίας του Σταθμού.
ε)  Όταν κατ΄ εξακολούθηση και πέραν του ενός (1) μηνός (συνεχόμενα) τα νήπια απουσιάζουν αδικαιολόγητα από το Σταθμό.
στ)  Στις περιπτώσεις διαγραφής, η θέση συμπληρώνεται από το παιδί, που η αίτησή του έχει προτεραιότητα σύμφωνα με τη σειρά του πίνακα μοριοδότησης.

Ετήσιο πρόγραμμα
Σε όλους τους Παιδικούς Σταθμούς κατά τη διάρκεια της σχολικής χρονιάς :

1.  Η  παρακολούθηση της υγείας των παιδιών, αποτελεί παράλληλη υποχρέωση, προς την αντίστοιχη οικογενειακή, του νομικού προσώπου «Δημαρωγός»,  και σε συνεργασία με το Κέντρο Υγείας Πρίνου,   παιδίατρος του Εθνικού Συστήματος Υγείας επισκέπτεται αυτούς μία φορά το μήνα.
2. Ο/Η  Ψυχολόγος του νομικού προσώπου, παρέχει συμβουλευτικές υπηρεσίες σε θέματα ψυχολογικής υποστήριξης παιδιών και γονέων συνεργαζόμενος στενά με τον Παιδίατρο, τον/την Κοινωνική Λειτουργό και το παιδαγωγικό προσωπικό. Στόχος είναι η επιμόρφωση των γονέων σε παιδαγωγικά θέματα, τη βελτίωση της ανθρώπινης συμπεριφοράς, τη στήριξη της οικογένειας, την πρόληψη ψυχοκοινωνικών προβλημάτων συμπεριφοράς. Επίσης βοηθά και συμβουλεύει το παιδαγωγικό προσωπικό για την καλύτερη απόδοση στην εργασία τους με διαλέξεις, συζητήσεις και ιδιαίτερες συναντήσεις
3. Οργανώνονται στο χώρο των Παιδικών Σταθμών ομιλίες ειδικών (λογοθεραπευτών, παιδοψυχολόγων, οδοντιάτρων, παιδιάτρων κλπ) και οι γονείς έχουν την ευκαιρία να θέσουν τα ερωτήματα τους.
4. Στα πλαίσια των παιδαγωγικών και ψυχαγωγικών δραστηριοτήτων τα παιδιά έχουν τη δυνατότητα να παρακολουθούν επιλεγμένες θεαττρικές παραστάσεις, κουκλοθέατρο, βιωματικά εργαστήρια εντός σχολείου ή εκτός με τη συνοδεία και ευθύνη των γονέων.
5. Διοργανώνονται εκδηλώσεις τα Χριστούγεννα, τις Απόκριες, και στη λήξη του έτους με εκθέσεις έργων των νηπίων, θεατρικά, παιχνίδια κλπ.
6. Οργανώνονται ενημερωτικές συναντήσεις των παιδαγωγών με τους γονείς και κηδεμόνες των νηπίων.
7. Οργανώνονται ενημερωτικές συναντήσεις των παιδαγωγών στα Γραφεία του νομικού προσώπου για την οργάνωση κοινών εκπαιδευτικών προγραμμάτων, συζήτησης και επίλυσης των όποιων θεμάτων / προβλημάτων σχετικά με τη λειτουργία των Σταθμών ανακύπτουν. 
8. Τεχνικός Ασφαλείας επισκέπτεται σε τακτικά διαστήματα τους Παιδικούς Σταθμούς και ελέγχει το νομικό πρόσωπο για την ασφάλεια εργαζομένων και νηπίων.

Συνεργασία Παιδικού Σταθμού – Οικογένειας
       Για την επίτευξη των στόχων της προσχολικής αγωγής είναι απαραίτητη η στενή συνεργασία Παιδικού Σταθμού και Οικογένειας. Για το λόγο αυτό η ενεργή συμμετοχή των γονέων και η υποστήριξή τους στο έργο των παιδαγωγών είναι απαραίτητη. 
        Ο Σύλλογος Γονέων και κηδεμόνων κάθε Παιδικού Σταθμού συνεργάζεται με τους Παιδαγωγούς και το νομικό πρόσωπο και επιλαμβάνεται των θεμάτων του Παιδικού Σταθμού.
      
      Χρήσιμο είναι οι γονείς να επισκέπτονται την ιστοσελίδα του Δήμου Θάσου Thassos.gr  για να ενημερώνονται στο site ΝΠΔΔ, Δημαρωγός , για τις ανακοινώσεις μας, καθώς και να επικοινωνούν με το νομικό πρόσωπο υποβάλλοντας τις προτάσεις /παρατηρήσεις /επιθυμίες τους στο τηλ. 2593024020, στο e-mail : dimarogos.gr.
        Τα Γραφεία του νομικού προσώπου είναι ανοικτά όλες τι εργάσιμες μέρες από 7.00πμ έως και 15.00μμ και το προσωπικό πρόθυμο να εξυπηρετήσει κάθε δημότη / ενδιαφερόμενο γονέα.

Ημερομηνίες και Δικαιολογητικά νέας εγγραφής και  επανεγγραφής

Οι αιτήσεις για νέες εγγραφές / επανεγγραφές θα γίνονται από :

1 Ιουνίου μέχρι 30 Ιουλίου: για όσα νήπια έχουν συμπληρωμένα τα 2,5 έτη ως τις 30 Αυγούστου κάθε έτους.
       και από
1 Φεβρουαρίου μέχρι 30 Μαρτίου κάθε έτους.: για όσα νήπια έχουν συμπληρωμένα τα 2,5 έτη ως τις 30 Μαρτίου κάθε έτους. 
        Αιτήσεις, βέβαια, γίνονται δεκτές σε όλη τη διάρκεια του έτους , μοριοδοτούνται και εγκρίνονται, ανάλογα με τις κενές θέσεις των Παιδικών Σταθμών, στα δύο Διοικητικά Συμβούλια εγγραφής νηπίων Σεπτεμβρίου (για χειμερινή περίοδο) και Απριλίου (για την καλοκαιρινή περίοδο).
Την αίτηση και τα απαιτούμενα έντυπα εγγραφής / επανεγγραφής μπορείτε να τα προμηθευτείτε από όλους τους Παιδικούς Σταθμούς. Αφού συμπληρωθούν και συγκεντρωθούν όλα τα δικαιολογητικά, θα κατατεθούν στον αντίστοιχο Παιδικό Σταθμό της περιοχής κατοικίας ή εργασίας των Γονέων (Λιμένα, Πρίνος και Λιμενάρια). Αν υπάρχει η δυνατότητα μεταφοράς του παιδιού, καλό θα ήταν να συμπληρώνεται και η δεύτερη επιλογή Παιδικού σταθμού (σε περίπτωση που συμπληρώνονται οι θέσεις της πρώτης επιλογής).

Για την εγγραφή / επανεγγραφή των παιδιών στους Παιδικούς Σταθμούς απαιτούνται τα παρακάτω δικαιολογητικά:

1. Αίτηση  εγγραφής / επανεγγραφής συμπληρωμένη από τον Γονέα ή τον έχοντα την επιμέλεια ή τον Κηδεμόνα (το έντυπο χορηγείται από τη Διοίκηση του Νομικού Προσώπου).
2. Πιστοποιητικό Οικογενειακής Κατάστασης (από τον οικείο Δήμο)
3. Πιστοποιητικό εντοπιότητας και μόνιμης κατοικίας (από τον οικείο Δήμο)
4. Ιατρικό Πιστοποιητικό Υγείας Νηπίου, το οποίο χορηγείται από τη Διοίκηση του Νομικού Προσώπου και συμπληρώνεται από τον Παιδίατρο.
           5. Φωτοτυπία του βιβλιαρίου υγείας του παιδιού με τα εμβόλια που προβλέπονται κάθε φορά, ανάλογα με την ηλικία του. Επίσης πρόσφατα αποτελέσματα φυματινοαντίδρασης. Δεν επιτρέπεται η εγγραφή νηπίων εφόσον και για όσο διάστημα πάσχουν από μεταδοτικά νοσήματα. Παιδιά που πάσχουν από σωματικές,  πνευματικές και ψυχικές παθήσεις εγγράφονται στο σταθμό εφόσον υπάρχει ιατρικό ενημερωτικό σημείωμα ειδικού γιατρού (αναπτυξιολόγου) Κρατικού Νοσηλευτικού Ιδρύματος και να αναφέρεται ότι μπορεί να ενταχθεί στο κοινό πλαίσιο λειτουργίας του παιδικού σταθμού. Η παραμονή του παιδιού θα είναι δοκιμαστική στον Παιδικό Σταθμό. Αποκλείεται η παράλληλη στήριξη για την φιλοξενία παιδιών στους Παιδικούς Σταθμούς.
6. Εκκαθαριστικό σημείωμα του τρέχοντος οικονομικού έτους, (εισοδήματα του προηγούμενου). Σε περίπτωση που μέχρι την λήξη των εγγραφών δεν έχει υποβληθεί Φορολογική Δήλωση για το τρέχον έτος,  θα κατατεθεί  Υπεύθυνη Δήλωση του Ν.1599/1986 (το έντυπο χορηγείται από την Υπηρεσία) σχετικά με το δηλωθέν οικογενειακό εισόδημα και θα προσκομισθεί το εκκαθαριστικό σημείωμα  στον παιδικό σταθμό όπου έχει κατατεθεί  η αίτηση της εγγραφής ή επανεγγραφής έως 30 Σεπτεμβρίου  το αργότερο. Σε περίπτωση απόκλισης του δηλωθέντος εισοδήματος θα μοριοδοτηθεί εκ νέου η αίτηση  με κίνδυνο την διαγραφή του νηπίου.
         7.  - Εργαζόμενοι στον Ιδιωτικό τομέα, βεβαίωση εργασίας από τον εργοδότη και αναγγελία πρόσληψης  και των δύο γονέων. 





	


-Εργαζόμενοι στο Δημόσιο, Τοπική Αυτοδιοίκηση ή τα ΝΠΔΔ αυτών, πρόσφατη βεβαίωση εργασίας
-Ελεύθεροι επαγγελματίες, αντίγραφο έναρξης επιτηδεύματος και υπεύθυνη δήλωση ότι συνεχίζουν την επαγγελματική τους δραστηριότητα.
          - Αγρότες, βεβαίωση ότι είναι ασφαλισμένοι στο ΟΓΑ.
- Άνεργος γονέας ή με τακτικό επίδομα ανεργίας από τον Ο.Α.Ε.Δ. κατά τους τελευταίους 24 μήνες, δελτίο Ανεργίας σε ισχύ και αντίγραφο βεβαίωσης εξατομικευμένης προσέγγισης από τις υπηρεσίες του Ο.Α.Ε.Δ. 
- Αν υπάρχει στην οικογένεια άτομο με αναπηρία 35% και άνω, προσκομίζεται βεβαίωση πρωτοβάθμιας υγειονομικής επιτροπής.
- Παιδιά με ειδικές ανάγκες υγείας ή διατροφής, τα οποία θα εγγραφούν στον παιδικό σταθμό, ιατρική γνωμάτευση-έκθεση κρατικού νοσηλευτικού ιδρύματος ή παιδιάτρου.
-  Αλλοδαποί γονείς, άδεια νόμιμης παραμονής στη χώρα όπως αυτή εκάστοτε αποδεικνύεται.
- Αποβιώσας γονέας, ληξιαρχική πράξη θανάτου εφόσον δεν αναφέρεται στο πιστοποιητικό οικογενειακής κατάστασης.
- Γονείς φοιτητές ή σπουδαστές, βεβαίωση τελευταίου εξαμήνου σπουδών από την Γραμματεία της Σχολής. 
- Γονέας στρατιώτης, βεβαίωση από το Στρατό. 
- Γονείς διαζευγμένοι ή εν διαστάσει, αντίγραφο διαζευκτηρίου –εάν αυτό δεν αναφέρεται στο πιστοποιητικό οικογενειακής κατάστασης-, αίτηση διαζυγίου ή οποιοδήποτε αποδεικτικό έγγραφο της διάστασης καθώς και Δικαστική απόφαση επιμέλειας ή οποιοδήποτε αποδεικτικό έγγραφο της επιμέλειας.
- Σε περίπτωση ύπαρξης συμφώνου συμβίωσης απαιτείται η προσκόμισή του, καθώς και τα εκκαθαριστικά σημειώματα του τρέχοντος οικονομικού έτους  και των δυο μερών.  
- Για τις ανάδοχες μητέρες χρειάζεται δικαστική απόφαση ή οποιοδήποτε έγγραφο της Επιτροπείας ανήλικου τέκνου.

8. Υπεύθυνη δήλωση Ν.1599/1986 του γονέα/ κηδεμόνα ότι :
α) την ευθύνη της παράδοσης και αποχώρησης του νηπίου έχει ο Γονέας.  
β) ότι τα προσκομιζόμενα δικαιολογητικά είναι νόμιμα και αληθή, 
γ)ότι σε περίπτωση που πληροί τα κριτήρια του προγράμματος της «Δράση εναρμόνισης Οικογενειακής και Επαγγελματικής Ζωής»  της ΕΕΤΑΑ υποχρεούται να συμμετάσχει, 
δ)  ότι αποδέχεται τα κάτωθι : 
- τους όρους λειτουργίας του Παιδικού Σταθμού, όπως αυτοί διατυπώνονται στον κανονισμό λειτουργίας των Παιδικών Σταθμών, τον οποίο παρέλαβε. (το έντυπο χορηγείται από την Υπηρεσία), 
- η τυχόν απουσία του παιδιού, για οποιονδήποτε λόγο, δεν απαλλάσσει τον γονέα από τη μηνιαία συνδρομή, 
-η καταβολή της μηνιαίας συνδρομής ισχύει από την εγγραφή έως και 31/7 του επόμενου έτους, 
- δεν απαλλάσσονται της μηνιαίας εισφορά παιδιά που αποχωρούν πριν την λήξη της σχολικής περιόδου,  
- Για τις ανεξόφλητες μηνιαίες εισφορές, στο τέλος της σχολικής περιόδου, θα κινούνται όλες οι νόμιμες διαδικασίες, προκειμένου να εισπραχθεί το οφειλόμενο ποσό από την Ταμειακή Υπηρεσία του Δήμου, αφού συνταχθεί χρηματικός κατάλογος. (το έντυπο χορηγείται από τη Διοίκηση του Νομικού Προσώπου).

Αιτήσεις Γονέων που οφείλουν μηνιαία εισφορά προηγούμενης σχολικής περιόδου, δεν γίνονται δεκτές αν προηγουμένως δεν εξοφληθούν οι οφειλόμενες εισφορές.
Αιτήσεις Γονέων, που δικαιούνται να ενταχθούν μέσω στο ΕΣΠΑ, εφόσον πληρούν τα κριτήρια του προγράμματος «Δράση Εναρμόνισης Οικογενειακής και Επαγγελματικής Ζωής» της ΕΕΤΑΑ, και δεν υπέβαλλαν αίτηση ένταξης, δε γίνονται δεκτές από το νομικό πρόσωπο.
.  // .

Μοριοδότηση 

	ΚΡΙΤΗΡΙΑ
	ΑΝΑΛΥΣΗ ΜΟΡΙΩΝ
	ΜΟΡΙΟ-
ΔΟΤΗΣΗ

	Σχέση με τον Δήμο
	Δημότες/ κριτήριο Εντοπιότητας
	50
	 

	
	Κάτοικοι / Μόνιμη κατοικία
	30
	 

	
	Δημότης και Κάτοικος
	80
	 

	
	Εργαζόμενοι σε υπηρεσίες / νομικά πρόσωπα του Δήμου
	10
	 

	
	Εργαζόμενοι μέσα στα όρια του Δήμου (τα μόρια αυτά τα δικαιούται όποιος εργάζεται σε επιχείρηση του Δήμου ή διαθέτει κατάστημα στο Δήμο και δεν είναι Δημότης ούτε Κάτοικος.)
	10
	 

	Κατάσταση απασχόλησης, εργασιακή σχέση και είδος απασχόλησης
	Εργαζόμενες μητέρες (μισθωτές, αυτοαπασχολούμενες) πλήρους απασχόλησης με πλήρες εισόδημα στο εκκαθαριστικό
	50
	 

	
	Απασχόληση μητέρας στην οικογενειακή επιχείρηση χωρίς εισόδημα στο εκκαθαριστικό
	30
	 

	
	Πρόσφατη πρόσληψη μητέρας (με αναγγελία πρόσληψης)
	30
	 

	Ανεργία από ΟΑΕΔ
	Άνεργη μητέρα με δελτίο ανεργίας πριν την έναρξη των αιτήσεων
ή
Άνεργη μητέρα που λαμβάνει τακτικό επίδομα από ΟΑΕΔ
	10
10
	 

	
	Εργαζόμενοι και οι δύο Γονείς
	100
	 

	Οικογενειακή κατάσταση
	Μονογονεϊκές οικογένειες (άγαμες μητέρες, διαζευγμένες ή σε διάσταση)
ή
Μονογονεϊκές οικογένειες λόγω θανάτου γονέα (χήρος –χήρα)
	30

30
	 

	
	Επανεγγραφή
ή
αδελφός / αδελφή στο ίδιο Π.Σ. 

	50
10
	 

	
	ΚΟΙΝΩΝΙΚΟ ΠΕΡΙΣΤΑΤΙΚΟ (Εισαγγελική παραγγελία , έκθεση Κοινωνικής Υπηρεσίας)
ή
Πολύτεκνοι/ δίδυμα αδέλφια
	50


30
	 

	
	Αριθμός ανήλικων παιδιών στην οικογένεια
	Χ5
	 

	
	Γονείς ή παιδιά  στην οικογένεια με αναπηρία 35% και άνω
(αν υπάρχουν 2 μέλη στην οικογένεια με αναπηρία άνω των 35% τα μόρια διπλασιάζονται)
	20
	 

	
	Γονέας φοιτητής ή στρατευμένος ή ανάδοχη μητέρα
	20
	

	Οικογενειακό
εισόδημα

	Για εισόδημα μέχρι 10.000 ευρώ 
	50
	 

	
	Για εισόδημα μέχρι 15.000 ευρώ 
	45
	 

	
	Για εισόδημα μέχρι 20.00 ευρώ
	40
	 

	
	Για εισόδημα μέχρι 25.000 ευρώ
	35
	 

	
	Για εισόδημα μέχρι 30.000 ευρώ
	30
	 

	
	Για εισόδημα μέχρι 35.000 ευρώ
	25
	

	

	Για εισόδημα μέχρι 40.000 ευρώ 
	20
	 

	
	Για εισόδημα μέχρι 45.000 ευρώ 
	15
	 

	
	Για εισόδημα μέχρι 50.00 ευρώ
	10
	 

	
	Για εισόδημα μέχρι 55.000 ευρώ
	5
	 

	
	Για εισόδημα άνω των 55.001 ευρώ δε δίνονται μόρια
	0
	 



Ο Πίνακας μοριοδότησης αναρτάται στην ιστοσελίδα του Δήμου Θάσου, στο Γραφείο του νομικού προσώπου, στους πίνακες των Παιδικών Σταθμών και στη Διαύγεια.
        
Της διαδικασίας της μοριοδότησης εξαιρούνται και εγγράφονται κατά προτεραιότητα τα επιλεγόμενα νήπια του προγράμματος της «Δράση εναρμόνισης Οικογενειακής και Επαγγελματικής Ζωής»  της ΕΕΤΑΑ, και οι υπολειπόμενες κενές θέσεις δίνονται , μετά από μοριοδότηση, σε επανεγγραφές και νέες εγγραφές.

Σε περίπτωση ισοψηφίας μορίων θα προσμετρείται αυστηρά το συνολικό εισόδημα της οικογένειας και αν υπάρχει εκ νέου ισοψηφία μορίων θα πραγματοποιείται  κλήρωση παρουσία των γονέων στο Γραφείο του νομικού προσώπου. 

